
הכנסת העשרים
מושב רביעי
<פרוטוקול מס' 577>
מישיבת ועדת החוקה, חוק ומשפט
יום שלישי, י"ט באדר התשע"ח (06 במרץ 2018), שעה 9:00
<סדר היום:>
<צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) (תיקון) התשע"ח-2018>
נכחו:

<חברי הוועדה:> 
ניסן סלומינסקי – היו"ר
<מוזמנים:> 
	עו"ד יאירה פרנקל
	–
	הלשכה המשפטית, רשות שוק ההון, הביטוח והחיסכון, משרד האוצר

	תמר ולדמן
	–
	הרשות לאיסור הלבנת הון ומימון טרור, משרד המשפטים

	עו"ד ליאנה בלומנפלד
	–
	ייעוץ וחקיקה, משרד המשפטים

	רפ"ק אורית חלפון
	–
	אגף חקירות ומודיעין, משטרת ישראל

	איתן אלון
	–
	שדלן/ית


<ייעוץ משפטי: >
אלעזר שטרן
<מנהלת הוועדה:>
נטלי שלף
<רישום פרלמנטרי:>
יעקב סימן טוב
<צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) (תיקון) התשע"ח-2018>
<היו"ר ניסן סלומינסקי:>
בוקר טוב, חבריי לממלכה, למצטרפים.
אני מבין שכאן יושבים כרגע גם אלה שכבר באו לדיון של 9:15. כך אני מבין. אז בסדר. מי הגיע לדיון של 9:00?

<יאירה פרנקל:>
- - - אז יש רשות.
<היו"ר ניסן סלומינסקי:>
מה?

<יאירה פרנקל:>
אם זו רק אני - - -

<היו"ר ניסן סלומינסקי:>
אז זה בסדר.

אז היא תציג?

<אלעזר שטרן - הלשכה המשפטית:>
כן, כן.

<היו"ר ניסן סלומינסקי:>
בכבוד.

<יאירה פרנקל:>
אז זה באמת קצר. היום אנחנו מבקשים לבצע תיקון בצו איסור הלבנת הון של הגופים המבטחים וסוכני הביטוח. הצו אמור להיכנס לתוקף ב-18 במאי, שזה 12 חודשים מיום הפרסום שלו, אחרי שהוא עבר בוועדה ב-20 במארס 2017. בגלל הנושא של ביקורת ה-FATF, שממש כבר נמצאת בארץ, אנחנו רוצים שזה ייכנס לתוקף עד ה-15 במארס כדי שזה יהיה בתוקף במועד הביקורת, ולכן אנחנו מבקשים להסדיר את הסטטוס - - -
<היו"ר ניסן סלומינסקי:>
יש עוד גופים כאלה כמו הוועדה הזאת, שאולי נביא אותה וזה יזרז את המדינה בהרבה תחומים? וואו, זה כזה אטרף.

<יאירה פרנקל:>
כן.

<היו"ר ניסן סלומינסקי:>
מתי מגיעים עוד פעם?

<קריאה:>
יש עוד - - -. יש עוד הרבה שמגיעים. הרבה - - -

<היו"ר ניסן סלומינסקי:>
כן? הם לא יבואו עוד חודשיים - - -?

<אלעזר שטרן - הלשכה המשפטית:>
אנחנו תמיד או לפני ביקורת או אחרי ביקורת.

<יאירה פרנקל:>
אני גם וגם.

ועוד שני תיקונים טכניים מאחר שכבר התכנסנו. אז אני אקריא?

<אלעזר שטרן - הלשכה המשפטית:>
רגע. עורכת הדין יאירה פרנקל, השאלה אם זה מקובל על - - -?

<יאירה פרנקל:>
אני לא רוצה לדבר בשמם, אבל הם יודעים, הם מכירים. הם יודעים גם - - -

<אלעזר שטרן - הלשכה המשפטית:>
והם הביעו התנגדויות להקדמת - - -?

<יאירה פרנקל:>
אני לא יודעת שהם הביעו התנגדויות ספציפיות. גם היינו איתם בקשר בימים האחרונים. שוב, אני לא רוצה לדבר בשמם, אבל הם יודעים שזה עולה היום והם לא הביעו בפנינו איזושהי התנגדות.  

<אלעזר שטרן - הלשכה המשפטית:>
טוב.

<היו"ר ניסן סלומינסקי:>
יש כאן מישהו בחדר ששייך לנושא ויש לו התנגדות?

טוב. אוקיי.

<יאירה פרנקל:>
צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות 
מנהלות, למניעת הלבנת הון ומימון טרור) (תיקון) התשע"ח-2018.
בתוקף סמכותי לפי סעיפים 7(ב) ו-32(ג) לחוק איסור הלבנת הון, התש"ס-2000, וסעיף 95 לחוק 
המאבק בטרור, התשע"ז-2016, לאחר התייעצות עם שר המשפטים ועם השר לביטחון הפנים, 
ובאישור ועדת החוקה, חוק ומשפט של הכנסת, אני מצווה לאמור:

תיקון סעיף 10 – 1. בצו איסור הלבנת הון (חובות זיהוי, דיווח וניהול רישומים של מבטחים, סוכני 


 ביטוח וחברות מנהלות, למניעת הלבנת הון ומימון טרור) התשע"ז-2017 (להלן – 


 הצו העיקרי), בסעיף 10(ב)(12), אחרי "קבלת הלוואות בידי עמית או מבוטח" 


 יבוא "בחשבון או בחוזה ביטוח חיים, לפי העניין".

זה פשוט מילים שנשמטו מהנוסח שהוקרא בוועדה ונועדו להבהיר שמדובר רק על הלוואות של עמית שכיר. זה בעצם לתמצת את החובות של הגופים המוסדיים - - -  

תיקון סעיף 14 – 2. בסעיף 14 לצו העיקרי –



(א) במקום "גוף מוסדי לא יגלה" יבוא "גוף מוסדי או סוכן ביטוח לא יגלה";
שוב, נשמטו פה המילים "סוכן ביטוח". 



(ב) במקום "על אף האמור, גוף מוסדי יגלה" יבוא "על אף האמור, גוף מוסדי או  


סוכן ביטוח יגלה".
<היו"ר ניסן סלומינסקי:>
סוכן ביטוח הושמט בכוונה או שבמקרה?

<יאירה פרנקל:>
לא, ממש במקרה.
<היו"ר ניסן סלומינסקי:>
לא. זה לא קשור לזה. טוב.

<יאירה פרנקל:>
כל הצו חל על שניהם, ואת איסור הגילוי שכחו להבהיר.

סעיף 3, תיקון סעיף 21, וזה התיקון העיקרי:

תיקון סעיף 21 – 3. בסעיף 21 לצו העיקרי, במקום "שנה מיום פרסומו" יבוא "ביום כ"ח באדר 


 התשע"ח (15 במארס 2018)".

<היו"ר ניסן סלומינסקי:>
אדוני היועץ?

<אלעזר שטרן - הלשכה המשפטית:>
- - -

<היו"ר ניסן סלומינסקי:>
אתה מסכים.

טוב. צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) (תיקון) התשע"ח-2018.
מי בעד, ירים את ידו.

הצבעה

בעד – פה אחד
נגד – אין
נמנעים – אין

צו איסור הלבנת הון (חובות זיהוי, דיווח וניהול רישומים של מבטחים, סוכני ביטוח וחברות מנהלות, למניעת הלבנת הון ומימון טרור) (תיקון) התשע"ח-2018 נתקבל.
<היו"ר ניסן סלומינסקי:>
אושר פה אחד.

<יאירה פרנקל:>
אז תודה רבה, אדוני היושב ראש.

<היו"ר ניסן סלומינסקי:>
יש לכם את זה. שיהיה בהצלחה.

<יאירה פרנקל:>
- - -

<היו"ר ניסן סלומינסקי:>
שתעמדו בהצלחה במבחן הגדול והנורא.

הישיבה הזו נעולה.

<הישיבה ננעלה בשעה 09:05.>

